Komission asetus (EY) N:o 1321/2001, annettu 29 päivänä kesäkuuta 2001, Azorien ja Madeiran naudanliha-alan tuotteiden erityisen hankintajärjestelmän soveltamista koskevista yksityiskohtaisista säännöistä annetun asetuksen (ETY) N:o 1913/92 muuttamisesta



Virallinen lehti nro L 177 , 30/06/2001 s. 0049 - 0051



Komission asetus (EY) N:o 1321/2001, annettu 29 päivänä kesäkuuta 2001, Azorien ja Madeiran naudanliha-alan tuotteiden erityisen hankintajärjestelmän soveltamista koskevista yksityiskohtaisista säännöistä annetun asetuksen (ETY) N:o 1913/92 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjä maataloustuotteita koskevista erityistoimenpiteistä Azorien ja Madeiran hyväksi 15 päivänä kesäkuuta 1992 annetun neuvoston asetuksen (ETY) N:o 1600/92(1), sellaisena kuin se on viimeksi muutettuna asetuksella (EY) N:o 2826/2000(2), ja erityisesti sen 10 artiklan, sekä katsoo seuraavaa: (1) Asetuksen (ETY) N:o 1600/92 mukaisesti on syytä vahvistaa naudanliha-alalle Azorien ja Madeiran naudanlihan ja puhdasrotuisten siitoseläinten erityisen hankintataseen määrät. (2) Tuoreen tai jäähdytetyn naudanlihan arvioidun hankintataseen määrät vahvistetaan komission asetuksessa (ETY) N:o 1913/92(3), sellaisena kuin se on viimeksi muutettuna asetuksella (EY) N:o 1370/2000(4). (3) Erityisen hankintajärjestelmän uudistuksen voimaantuloon asti olisi vahvistettava tase 1 päivän heinäkuuta ja 31 päivän joulukuuta 2001 väliseksi ajaksi, jotta voimassa olevan hankintajärjestelmän soveltaminen ei keskeydy. (4) Erityiseen hankintataseeseen sisältyvien ja yhteisön markkinoilta tulevien tuotteiden tuet vahvistetaan asetuksessa (ETY) N:o 1913/92. (5) Yhteisön tuen vahvistamista koskevien edellytysten soveltamisesta alan nykyiseen markkinatilanteeseen ja erityisesti kyseisten tuotteiden hintoihin tai noteerauksin yhteisön Euroopan puoleisessa osassa ja maailmanmarkkinoilla seuraa, että Madeiran ja Azorien hankintatuki olisi vahvistettava naudanliha-alan tuotteille liitteessä olevien määrien mukaisesti. (6) Asetuksen (ETY) N:o 1600/92 mukaisesti hankintajärjestelmää sovelletaan 1 päivästä heinäkuuta. Tämän vuoksi on syytä säätää tämän asetuksen säännösten välittömästä voimaantulosta. (7) Tässä asetuksessa säädetyt toimenpiteet ovat naudanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1913/92 seuraavasti: 1) Korvataan liite I tämän asetuksen liitteellä I. 2) Korvataan liite II tämän asetuksen liitteellä II. 3) Korvataan liite III tämän asetuksen liitteellä III. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä heinäkuuta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä kesäkuuta 2001. Komission puolesta Franz Fischler Komission jäsen (1) EYVL L 173, 27.6.1992, s. 1. (2) EYVL L 328, 23.12.2000, s. 2. (3) EYVL L 192, 11.7.1992, s. 35. (4) EYVL L 156, 29.6.2000, s. 16. LIITE I "LIITE I Arvioitu hankintatase Madeiran naudanliha-alan tuotteille 1 päivästä heinäkuuta 2001 31 päivään joulukuuta 2001 >TAULUKON PAIKKA>" LIITE II "LIITE II Liitteessä I tarkoitetuille yhteisön markkinoilta tuleville tuotteille myönnettävä tuki >TAULUKON PAIKKA> Huom. Tuotteiden koodit sekä alaviitteet määritellään komission asetuksessa (ETY) N:o 3846/87 (EYVL L 366, 24.12.1987, s. 1)." LIITE III "LIITE III 1 OSA Yhteisöstä peräisin olevien puhdasrotuisten siitosnautaeläinten toimitukset Azoreille 1 päivästä heinäkuuta 2001 31 päivään joulukuuta 2001 >TAULUKON PAIKKA> 2 OSA Yhteisöstä peräisin olevien puhdasrotuisten siitosnautaeläinten toimitukset Madeiralle 1 päivästä heinäkuuta 2001 31 päivään joulukuuta 2001 >TAULUKON PAIKKA>"